
1

บทคัดย่อ
โครงงานคณิตศาสตร์เรื่อง การพัฒนาเกมการ์ด AXIOM เพื่อส่งเสริมทักษะการให้เหตุผลเชิงตรรกศาสตร์ของนักเรียนระดับมัธยมศึกษาตอนปลาย มีวัตถุประสงค์เพื่อพัฒนาเกมการ์ด AXIOM สำหรับใช้เป็นสื่อการเรียนรู้เรื่องตรรกศาสตร์ ศึกษาผลของการใช้เกมต่อผลสัมฤทธิ์ทางการเรียน และศึกษาความพึงพอใจของผู้เรียน โดยพัฒนาเกมจากเนื้อหาเรื่องประพจน์ ตัวเชื่อมตรรกศาสตร์ และค่าความจริง แล้วนำไปทดลองใช้กับนักเรียนระดับมัธยมศึกษาตอนปลาย จำนวน 48 คน แบ่งเป็นกลุ่มที่เคยเรียนและยังไม่เคยเรียนตรรกศาสตร์ กลุ่มละ 24 คน เก็บข้อมูลด้วยแบบทดสอบก่อนเรียนและหลังเรียน รวมทั้งแบบประเมินความพึงพอใจ ผลการศึกษาพบว่า แบบทดสอบมีค่า IOC อยู่ระหว่าง 0.67–1.00 ซึ่งผ่านเกณฑ์ที่กำหนด นักเรียนทั้งสองกลุ่มมีคะแนนหลังเรียนสูงกว่าก่อนเรียนอย่างมีนัยสำคัญทางสถิติ (p<0.001) โดยกลุ่มที่ยังไม่เคยเรียนมีคะแนนเฉลี่ยเพิ่มขึ้นจาก 7.67  เป็น 17.13  คะแนน และกลุ่มที่เคยเรียนมีคะแนนเฉลี่ยเพิ่มขึ้นจาก 13.04  เป็น 19.42  คะแนน นอกจากนี้ ผู้เรียนมีความพึงพอใจต่อเกมอยู่ในระดับมากที่สุด ( = 4.66,  = 0.56) สรุปได้ว่าเกมการ์ด AXIOM สามารถส่งเสริมผลสัมฤทธิ์ทางการเรียนและทักษะการให้เหตุผลเชิงตรรกศาสตร์ของนักเรียนได้อย่างมีประสิทธิภาพ และมีความเหมาะสมสำหรับใช้เป็นสื่อประกอบการเรียนการสอนเรื่องตรรกศาสตร์ในระดับมัธยมศึกษาตอนปลาย
คำสำคัญ: เกมการ์ด AXIOM, ตรรกศาสตร์, ประพจน์, ตัวเชื่อมตรรกศาสตร์, การให้เหตุผลเชิงตรรกศาสตร์


1. บทนำ
ตรรกศาสตร์เป็นเนื้อหาสำคัญในรายวิชาคณิตศาสตร์ระดับมัธยมศึกษาตอนปลาย เนื่องจากเป็นพื้นฐานของการคิดอย่างมีเหตุผล การวิเคราะห์ข้อมูล การพิสูจน์ทางคณิตศาสตร์ และการแก้ปัญหาอย่างเป็นระบบ โดยผู้เรียนจะต้องมีความเข้าใจเกี่ยวกับประพจน์ ตัวเชื่อมตรรกศาสตร์ และการหาค่าความจริง ซึ่งเป็นองค์ความรู้ที่สามารถนำไปประยุกต์ใช้ในการศึกษาคณิตศาสตร์ในระดับที่สูงขึ้น รวมทั้งใช้ในการวิเคราะห์สถานการณ์และตัดสินใจบนพื้นฐานของเหตุผลที่ถูกต้อง
อย่างไรก็ตาม จากการเรียนการสอนพบว่า นักเรียนจำนวนไม่น้อยประสบปัญหาในการทำความเข้าใจเนื้อหาตรรกศาสตร์ เนื่องจากเป็นเนื้อหาที่มีลักษณะเป็นนามธรรม มีสัญลักษณ์และกฎเกณฑ์ที่ต้องอาศัยการคิดวิเคราะห์ ทำให้ผู้เรียนบางส่วนรู้สึกว่าเนื้อหายาก ไม่น่าสนใจ และเกิดความสับสนในการใช้ตัวเชื่อมตรรกศาสตร์หรือการหาค่าความจริงของประพจน์ ส่งผลให้ผลสัมฤทธิ์ทางการเรียนในหัวข้อนี้ยังไม่เป็นไปตามเป้าหมาย
[bookmark: _Toc234584464]การจัดการเรียนรู้โดยใช้เกมเป็นแนวทางหนึ่งที่สามารถช่วยให้ผู้เรียนเกิดความสนใจในการเรียนมากขึ้น โดยเปิดโอกาสให้ผู้เรียนได้เรียนรู้ผ่านการลงมือปฏิบัติ การแลกเปลี่ยนความคิดเห็น และการแก้ปัญหาร่วมกัน ทำให้บรรยากาศในชั้นเรียนมีความสนุกสนานและเอื้อต่อการเรียนรู้ อีกทั้งยังช่วยให้ผู้เรียนเข้าใจเนื้อหาที่เป็นนามธรรมได้ง่ายขึ้นผ่านกิจกรรมที่เป็นรูปธรรม
ด้วยเหตุนี้ คณะผู้จัดทำจึงได้พัฒนา เกมการ์ด AXIOM เพื่อใช้เป็นสื่อประกอบการเรียนรู้เรื่องตรรกศาสตร์ โดยออกแบบเกมให้ผู้เรียนได้ฝึกวิเคราะห์ประพจน์ ใช้ตัวเชื่อมตรรกศาสตร์ และหาค่าความจริงผ่านการเล่นเกมอย่างเป็นลำดับขั้น พร้อมทั้งศึกษาประสิทธิภาพของเกมในการส่งเสริมทักษะการให้เหตุผลเชิงตรรกศาสตร์และศึกษาความพึงพอใจของผู้เรียน เพื่อประเมินความเหมาะสมของเกมในการนำไปใช้เป็นสื่อประกอบการเรียนการสอนวิชาคณิตศาสตร์ และเป็นอีกแนวทางหนึ่งในการพัฒนาการเรียนรู้เรื่องตรรกศาสตร์ให้มีประสิทธิภาพมากยิ่งขึ้น

2. วิธีดำเนินการ
2.1 รูปแบบการวิจัย
การวิจัยครั้งนี้เป็นการวิจัยเชิงทดลอง โดยใช้รูปแบบ One Group Pretest–Posttest Design กับผู้เรียน 2 กลุ่ม ซึ่งแบ่งตามพื้นฐานความรู้เดิม และการดำเนินการทดลองเริ่มจากการให้ผู้เรียนทำแบบทดสอบก่อนเรียน (Pre-test) เพื่อวัดความรู้พื้นฐานด้านตรรกศาสตร์ จากนั้นผู้เรียนเข้าร่วมกิจกรรมการเรียนรู้โดยใช้เกมการ์ด AXIOM ตามกติกาที่ผู้วิจัยกำหนด เมื่อเสร็จสิ้นกิจกรรม ผู้เรียนทำแบบทดสอบหลังเรียน (Post-test) ซึ่งเป็นแบบทดสอบชุดเดียวกับแบบทดสอบก่อนเรียน เพื่อเปรียบเทียบผลสัมฤทธิ์ทางการเรียนก่อนและหลังการใช้เกม หลังจากนั้น ผู้วิจัยให้ผู้เรียนตอบแบบสอบถามความพึงพอใจต่อเกมการ์ด AXIOM เพื่อนำข้อมูลมาวิเคราะห์ความเหมาะสมของเกมในฐานะสื่อการเรียนรู้
2.2 ประชากรและกลุ่มตัวอย่าง
2.2.1 ประชากร
ประชากรที่ใช้ในการวิจัยครั้งนี้ ได้แก่ นักเรียนระดับมัธยมศึกษาตอนปลายที่กำลังศึกษาในรายวิชาคณิตศาสตร์ ซึ่งมีเนื้อหาเกี่ยวกับตรรกศาสตร์
2.2.2 กลุ่มตัวอย่าง
กลุ่มตัวอย่างที่ใช้ในการวิจัยเป็นนักเรียนระดับมัธยมศึกษาตอนปลาย จำนวนทั้งสิ้น 48 คน แบ่งเป็น 2 กลุ่มได้แก่ นักเรียนที่ยังไม่เคยเรียนเรื่องตรรกศาสตร์ จำนวน 24 คน
และนักเรียนที่เคยเรียนเรื่องตรรกศาสตร์ จำนวน 24 คน
2.3 เครื่องมือที่ใช้ในการวิจัย
2.3.1 เกมการ์ด AXIOM
เป็นสื่อการเรียนรู้ที่ผู้วิจัยออกแบบและพัฒนาขึ้นเพื่อใช้ประกอบการเรียนรู้เรื่องตรรกศาสตร์ โดยเน้นการเรียนรู้ผ่านการลงมือปฏิบัติ (Active Learning) และการเรียนรู้ผ่านเกม (Game-Based Learning) เกมถูกออกแบบให้ผู้เรียนฝึกการสร้างประพจน์ วิเคราะห์ค่าความจริง การใช้ตัวเชื่อมทางตรรกศาสตร์ และการให้เหตุผลอย่างเป็นระบบ ผ่านการแข่งขันระหว่างผู้เล่น องค์ประกอบของเกมประกอบด้วย
การ์ดประพจน์ จำนวน 32 ใบ การ์ดตัวเชื่อมทางตรรกศาสตร์ จำนวน 40 ใบ และการ์ดภารกิจ จำนวน 3 ใบ
2.3.2 แบบทดสอบวัดผลสัมฤทธิ์ทางการเรียน
ผู้วิจัยสร้างแบบทดสอบวัดผลสัมฤทธิ์ทางการเรียนเรื่องตรรกศาสตร์ จำนวน 20 ข้อ เป็นแบบปรนัย 4 ตัวเลือก ครอบคลุมเนื้อหาตามหลักสูตรแกนกลางการศึกษาขั้นพื้นฐาน พ.ศ.2551 (ฉบับปรับปรุง พ.ศ.2560) เพื่อเปรียบเทียบผลสัมฤทธิ์ทางการเรียนก่อนและหลังการใช้เกมการ์ด AXIOM ก่อนนำแบบทดสอบไปใช้จริง ผู้วิจัยได้นำไปตรวจสอบความตรงเชิงเนื้อหาโดยผู้เชี่ยวชาญ จำนวน 3 ท่าน และคำนวณค่าดัชนีความสอดคล้อง (IOC)
2.3.3 แบบประเมินความพึงพอใจ
แบบประเมินความพึงพอใจเป็นแบบสอบถามมาตราส่วนประมาณค่า (Rating Scale) 5 ระดับ ตามแนวคิดของลิเคิร์ต (Likert Scale) ประกอบด้วยข้อคำถามจำนวน 10 ข้อ ผู้วิจัยนำแบบสอบถามไปใช้กับผู้เรียนจำนวน 48 คน ภายหลังเสร็จสิ้นกิจกรรมการเรียนรู้ เพื่อนำข้อมูลมาวิเคราะห์ระดับความพึงพอใจต่อเกมการ์ด AXIOM
2.4 การสร้างและพัฒนาเครื่องมือวิจัย
ในการวิจัยครั้งนี้ ผู้วิจัยได้ดำเนินการสร้างและพัฒนาเครื่องมือวิจัย ประกอบด้วย เกมการ์ด AXIOM ซึ่งมีกติกาดังต่อไปนี้
1.) ผู้เล่นจำนวน 3–5 คน
2.) สับการ์ดทั้งหมดและแจกให้ผู้เล่นคนละ 5 ใบ
3.) เปิดการ์ดภารกิจจำนวน 1 ใบ
4.) ผู้เล่นคนแรกเลือกจั่วการ์ดจากกองจั่ว หรือเลือกหยิบการ์ดจากกองทิ้ง ทำให้มีการ์ดในมือ 6 ใบ
5.) ผู้เล่นใช้การ์ดทั้ง 6 ใบสร้างประพจน์ให้มีค่าความจริงตรงตามภารกิจ
6.) หากไม่สามารถทำได้ ให้เลือกทิ้งการ์ด 1 ใบ
7.) ผู้เล่นคนถัดไปดำเนินการในลักษณะเดียวกัน
8.) ผู้เล่นที่สามารถสร้างประพจน์ตรงตามเงื่อนไขของการ์ดภารกิจได้ก่อน ถือเป็นผู้ชนะ
2.5 การตรวจสอบคุณภาพของเครื่องมือวิจัย
ในการวิจัยครั้งนี้ ผู้วิจัยตรวจสอบเฉพาะ ความตรงเชิงเนื้อหา (Content Validity) ของแบบทดสอบวัดผลสัมฤทธิ์ทางการเรียน โดยนำแบบทดสอบไปให้ผู้เชี่ยวชาญ จำนวน 3 ท่าน ซึ่งเป็นผู้มีความรู้และประสบการณ์ด้านคณิตศาสตร์ การสอนคณิตศาสตร์ และการวัดและประเมินผลทางการศึกษา เป็นผู้พิจารณาความเหมาะสมของข้อคำถามแต่ละข้อ
ผู้เชี่ยวชาญประเมินข้อสอบทุกข้อโดยใช้วิธี ดัชนีความสอดคล้องระหว่างข้อคำถามกับวัตถุประสงค์ (Index of Item-Objective Congruence : IOC)
	2.6 การรวบรวมข้อมูล
การเก็บรวบรวมข้อมูลในการวิจัยครั้งนี้ดำเนินการตามลำดับ ดังนี้
1.) ตรวจสอบคุณภาพของแบบทดสอบด้วยการหาค่าดัชนีความสอดคล้อง (IOC)
2.) คัดเลือกกลุ่มตัวอย่างจำนวน 48 คน
3.) ดำเนินการทดสอบก่อนเรียน (Pre-test)
4.) จัดกิจกรรมการเรียนรู้โดยใช้เกมการ์ด AXIOM
5.) ดำเนินการทดสอบหลังเรียน (Post-test)
6.) ให้ผู้เรียนตอบแบบประเมินความพึงพอใจ
7.)ตรวจสอบความครบถ้วนของข้อมูลก่อนนำไปวิเคราะห์ทาง   สถิติ
2.7 การวิเคราะห์ข้อมูล
ผู้วิจัยนำข้อมูลที่ได้จากการทดลองมาวิเคราะห์โดยใช้สถิติเชิงพรรณนา (Descriptive Statistics) เพื่ออธิบายผลการทดลองตามวัตถุประสงค์ของการวิจัย ดังนี้
[image: ]2.7.1 การวิเคราะห์คุณภาพของแบบทดสอบ
ผู้วิจัยนำผลการประเมินของผู้เชี่ยวชาญทั้ง 3 ท่าน มาคำนวณหาค่าดัชนีความสอดคล้องระหว่างข้อคำถามกับวัตถุประสงค์ (Index of Item-Objective Congruence : IOC) โดยใช้สูตร

ค่า IOC ตั้งแต่ 0.50–1.00 หมายถึง ข้อคำถามมีความสอดคล้องกับวัตถุประสงค์ สามารถนำไปใช้ได้ ค่า IOC ต่ำกว่า 0.50 หมายถึง ข้อคำถามควรได้รับการปรับปรุงก่อนนำไปใช้
2.7.2 การวิเคราะห์ผลสัมฤทธิ์ทางการเรียน
คะแนนที่ได้จากการทำแบบทดสอบก่อนเรียน (Pre-test) และหลังเรียน (Post-test) ของนักเรียนทั้งสองกลุ่ม ถูกนำมาวิเคราะห์โดยใช้สถิติ ดังนี้
1.) ค่าเฉลี่ย

[image: ]2.) ส่วนเบี่ยงเบนมาตรฐาน

3.)  Pair t-test
 
4.) องศาอิสระ


3. ผลการทดลอง
	3.1 ผลการประเมินคุณภาพของเครื่องมือวิจัย
	แบบทดสอบก่อนเรียนและหลังเรียนได้รับการตรวจสอบความตรงเชิงเนื้อหาโดยผู้เชี่ยวชาญ 3 ท่าน ด้วยวิธี IOC พบว่าข้อคำถามทั้ง 20 ข้อมีค่า IOC อยู่ระหว่าง 0.67–1.00 ซึ่งสูงกว่าเกณฑ์ที่กำหนด คือ 0.50 จึงสามารถนำไปใช้ได้ทุกข้อ
	3.2 ผลการศึกษาของนักเรียนที่ไม่เคยเรียนตรรกศาสตร์
	จากการนำเกมการ์ด AXIOM ไปใช้กับนักเรียนที่ยังไม่เคยเรียนเรื่องตรรกศาสตร์ จำนวน 24 คน พบว่า คะแนนเฉลี่ย Pre-test เท่ากับ 7.67  คะแนน และคะแนนเฉลี่ยPost-test เท่ากับ 17.13  คะแนน จากคะแนนเต็ม 20 คะแนน และผลการเปรียบเทียบคะแนนก่อนและหลังการใช้เกมด้วยสถิติ Paired t-test พบว่า คะแนนหลังใช้เกมสูงกว่าก่อนใช้เกมอย่างมีนัยสำคัญทางสถิติ t(23)=27.79, p<0.001 แสดงให้เห็นว่าเกมการ์ด AXIOM สามารถช่วยสร้างความเข้าใจพื้นฐานเกี่ยวกับตรรกศาสตร์ และส่งเสริมทักษะการให้เหตุผลเชิงตรรกศาสตร์ของนักเรียนที่ยังไม่มีพื้นฐานเดิมได้ 
ตารางที่ 1 คะแนน Pre-test และ Pose-test ของนักเรียนที่ไม่เคยเรียนตรรกศาสตร์
	3.3 ผลการศึกษาของนักเรียนที่เคยเรียนตรรกศาสตร์
	จากการนำเกมการ์ด AXIOM ไปใช้กับนักเรียนระดับมัธยมศึกษาตอนปลายที่เคยเรียนเรื่องตรรกศาสตร์แล้ว จำนวน 24 คน พบว่า คะแนนเฉลี่ย Pre-test เท่ากับ 13.04 คะแนน และคะแนนเฉลี่ย Post-test เท่ากับ 19.42  คะแนน จากคะแนนเต็ม 20 คะแนน และผลการเปรียบเทียบคะแนนก่อนและหลังการใช้เกมด้วยสถิติ Paired t-test พบว่า คะแนนหลังใช้เกมสูงกว่าก่อนใช้เกมอย่างมีนัยสำคัญทางสถิติ t(23)=35.68, p<0.001 แสดงให้เห็นว่าเกมการ์ด AXIOM สามารถใช้เป็นสื่อทบทวนความรู้ เพิ่มความแม่นยำ และส่งเสริมการประยุกต์ใช้แนวคิดทางตรรกศาสตร์ของนักเรียนที่มีพื้นฐานเดิมได้
ตารางที่ 2 คะแนน Pre-test และ Pose-test ของนักเรียนที่เคยเรียนตรรกศาสตร์
3.4 ผลสัมฤทธิ์ทางการเรียนของนักเรียนทั้งสองกลุ่ม
จากผลการทดลองพบว่า เกมการ์ด AXIOM สามารถพัฒนาทักษะการให้เหตุผลเชิงตรรกศาสตร์ของนักเรียนทั้งสองกลุ่มได้ โดยกลุ่มที่ไม่เคยเรียนมีคะแนนจาก 7.67  เป็น 17.13  คะแนน ซึ่งเพิ่มขึ้นเฉลี่ย 9.46 คะแนนและกลุ่มที่เคยเรียนแล้วมีคะแนนจาก 13.04  เป็น 19.42  คะแนน ซึ่งเพิ่มขึ้นเฉลี่ย 6.38 คะแนน และผลการทดสอบด้วย Paired t-test พบว่าคะแนนหลังใช้เกมสูงกว่าก่อนใช้เกมอย่างมีนัยสำคัญทางสถิติ (p<0.001) แสดงว่าเกม AXIOM สามารถใช้ได้ทั้งเพื่อสร้างความรู้ใหม่และทบทวนความรู้เดิมด้านตรรกศาสตร์ได้อย่างมีประสิทธิภาพ

รูปที่ 1 กราฟแสดงผลสัมฤทธิ์ทางการเรียนของนักเรียนทั้งสองกลุ่ม
3.5ผลการศึกษาของนักเรียนที่ไม่เคยเรียนตรรกศาสตร์
	ภายหลังจากผู้เรียนเข้าร่วมกิจกรรมการเรียนรู้โดยใช้เกมการ์ด AXIOM คณะผู้จัดทำได้ประเมินความพึงพอใจของผู้เรียนโดยใช้แบบสอบถามมาตราส่วนประมาณค่า 5 ระดับ ได้แก่ 5 (มากที่สุด), 4 (มาก), 3 (ปานกลาง), 2 (น้อย) และ 1 (น้อยที่สุด) โดยมีกลุ่มตัวอย่างเป็นนักเรียนระดับมัธยมศึกษาตอนปลายจำนวน 48 คน จากผลการประเมินพบว่า ผู้เรียนมีความพึงพอใจต่อการใช้เกมการ์ด AXIOM โดยรวมอยู่ในระดับมากที่สุด = 4.66, = 0.56 แสดงให้เห็นว่าเกมการ์ดที่พัฒนาขึ้นได้รับการยอมรับจากผู้เรียน มีความน่าสนใจ และมีความเหมาะสมในการนำมาใช้เป็นสื่อประกอบการเรียนรู้เรื่องตรรกศาสตร์
4. สรุปและอภิปรายผล
	4.1 สรุปผลการทดลอง
การศึกษาครั้งนี้มีวัตถุประสงค์เพื่อพัฒนาเกมการ์ด AXIOM เป็นสื่อการเรียนรู้เรื่องตรรกศาสตร์ ศึกษาผลของการใช้เกมต่อผลสัมฤทธิ์ทางการเรียนและทักษะการให้เหตุผลเชิงตรรกศาสตร์ของนักเรียนระดับมัธยมศึกษาตอนปลาย รวมถึงศึกษาความเหมาะสมของเกมในการจัดการเรียนรู้ ผลการตรวจสอบคุณภาพแบบทดสอบโดยผู้เชี่ยวชาญจำนวน 3 ท่าน พบว่าแบบทดสอบจำนวน 20 ข้อมีค่า IOC อยู่ระหว่าง 0.67–1.00 ซึ่งสูงกว่าเกณฑ์ที่กำหนด จึงสามารถนำไปใช้ในการวิจัยได้
ผลการทดลองกับนักเรียนจำนวน 48 คน พบว่า นักเรียนที่ยังไม่เคยเรียนตรรกศาสตร์มีคะแนนเฉลี่ยเพิ่มขึ้นจาก 7.67 คะแนน เป็น 17.13 คะแนน เพิ่มขึ้น 9.46 คะแนน และนักเรียนที่เคยเรียนตรรกศาสตร์แล้วมีคะแนนเฉลี่ยเพิ่มขึ้นจาก 13.04 คะแนน เป็น 19.42 คะแนน เพิ่มขึ้น 6.38 คะแนน โดยผลการวิเคราะห์ด้วย Paired t-test พบว่าคะแนนหลังใช้เกมสูงกว่าก่อนใช้เกมอย่างมีนัยสำคัญทางสถิติ (p<0.001) นอกจากนี้ ผู้เรียนมีความพึงพอใจต่อเกมการ์ด AXIOM อยู่ในระดับมากที่สุด ( =4.66, S.D.=0.56) จึงสรุปได้ว่าเกมการ์ด AXIOM มีประสิทธิภาพในการพัฒนาผลสัมฤทธิ์ทางการเรียน ส่งเสริมทักษะการให้เหตุผลเชิงตรรกศาสตร์ และมีความเหมาะสมในการใช้เป็นสื่อประกอบการเรียนรู้เรื่องตรรกศาสตร์สำหรับนักเรียนระดับมัธยมศึกษาตอนปลาย
4.2 อภิปรายผลการทดลอง
ผลการศึกษาชี้ให้เห็นว่าเกมการ์ด AXIOM สามารถส่งเสริมการเรียนรู้เรื่องตรรกศาสตร์ได้อย่างมีประสิทธิภาพ เนื่องจากนักเรียนทั้งกลุ่มที่ยังไม่เคยเรียนและกลุ่มที่เคยเรียนเรื่องตรรกศาสตร์มีคะแนนหลังเรียนสูงกว่าก่อนเรียนอย่างมีนัยสำคัญทางสถิติ โดยกลุ่มที่ไม่เคยเรียนมีคะแนนเพิ่มขึ้นจาก 7.67  คะแนน เป็น 17.13  คะแนน แสดงให้เห็นว่าเกมสามารถช่วยสร้างความเข้าใจพื้นฐานด้านตรรกศาสตร์ผ่านการเรียนรู้แบบลงมือปฏิบัติ ขณะที่กลุ่มที่เคยเรียนมีคะแนนเพิ่มขึ้นจาก 13.04  คะแนน เป็น 19.42  คะแนน และมีส่วนเบี่ยงเบนมาตรฐานลดลง แสดงให้เห็นว่าผู้เรียนมีความเข้าใจเนื้อหาและสามารถประยุกต์ใช้ความรู้ได้อย่างถูกต้องและสม่ำเสมอมากขึ้น
นอกจากนี้ ผลการประเมินความพึงพอใจของผู้เรียนที่อยู่ในระดับ มากที่สุด ( =4.66, S.D.=0.56) แสดงให้เห็นว่าเกมการ์ด AXIOM มีรูปแบบที่เหมาะสม เข้าใจง่าย และช่วยกระตุ้นการมีส่วนร่วมของผู้เรียนผ่านกิจกรรมการเล่นและการแก้ปัญหา ส่งผลให้ผู้เรียนเกิดความสนใจและสามารถเรียนรู้แนวคิดทางตรรกศาสตร์ได้อย่างมีประสิทธิภาพ ดังนั้น เกมการ์ด AXIOM จึงมีความเหมาะสมในการนำไปใช้เป็นสื่อประกอบการเรียนรู้เพื่อพัฒนาทักษะการให้เหตุผลเชิงตรรกศาสตร์ของนักเรียนระดับมัธยมศึกษาตอนปลาย

ข้อเสนอแนะ

